Diari Oficial de la Generalitat Valenciana


Sumari del DOGV 157, del 12-04-1984 (1984/802819)

ORDRE de 22 de març, de 1984, de la Conselleria d'Economia i Hisenda, per la qual es dicten normes per a l'elaboració de les Pressupostos de la Generralitat Valenciana per a l'exercici de 1985.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/03/22/(1)/dof/vci/html**

### Dades del document

Número de DOGV
:   157

Data del DOGV
:   12-04-1984

Secció del DOGV
:   DISPOSICIONS GENERALS

Número del document
:   1984/802819


Data del document
:   22-03-1984

Organisme emissor
:   Conselleria d'Economia i Hisenda

Tipus de document
:   Ordre

Ordre de 22 de març de 1984, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a l'exercici de 1985.  
L'Ordre de 12 de juliol de 1983 d'elaboració dels Pressupostos per a 1984, va introduir amb caràcter general la pressupostació per programes, per mor de l'increment de l'eficàcia administrativa i la millora en la prestació de serveis públics.   
L'esforç en l'elaboració del Pressupost per a 1984 sota aquesta tècnica, i en el seguiment i control de l'execució dels programes durant l'exercici, ofereix la possibilitat d'obtenir major resultats en l'aplicació de la tècnica pressupostària de programació per objectius.   
A tal efecte, el plantejament pressupostari per a l'exercici 1985 suposarà l'elevació del nivell de control sobre els programes i el grau de precisió d'aquests.   
Aquesta conceptuació implica dues consideracions rellevants; en primer lloc el nivell de detall en la definició de la despesa per programes ha d'exercir-se sobre el concepte econòmic i no a nivell d'article, tal com ha estat el tractament en el Pressupost per a 1984.   
En segon lloc, aquesta posició obliga al plantejament d'una estructuració per objectius més concreta i sintetitzable; l'actual distribució del Pressupost per programes, afectada per aquest nou tractament, seria tan vasta com poc funcional. D'aquesta forma s'hi evidencia la necessitat de reunir objectius homogenis en la formació d'un programa.   
Abundant en aquesta consideració, la reducció del nombre de programes i la classificació han d'orientar-se cap a una precisa i funcional adscripció als òrgans dels quals dependrà la gestió de la despesa.   
Aquestes normes són, per tant, una passa més en la creació d'un procés d'assignació, dels recursos públics dels quals és titular la Generalitat Valenciana, més conseqüent amb els criteris d'eficàcia en la gestió i atenció a les necessitats reals dels administrats, continuant així la direcció marcada en els exercicis 1983 i 1984, aprofundint-hi i millorant-ne els aspectes tècnics.   
En atenció d'aquests motius, aquesta Conselleria d'Economia i Hisenda, fent ús de la facultat que li confereix la Llei 5/1983, de 29 de desembre, de Govern Valencià, i la Llei 11/1977 General Pressupostària, ha acordat aprovar les normes següents per a l'elaboració dels Pressupostos de la Generalitat Valenciana per a l'exercici 1985.   
1. AMBIT D'APLICACIO  
Les normes d'aquesta Ordre seran aplicables:   
a) A la Generalitat Valenciana.   
b) Als Organismes Autònoms de caràcter administratiu.   
c) Als Organismes Autònoms de caràcter comercial, industrial o financer.   
d) A les Societats Regionals que s'ajusten a la definició de l'article 6.é de la Llei General Pressupostària, traslladada a l'àmbit regional, creades com a desenvolupament de l'article cinquanta-vuit de l'Estatut de la Comunitat Valenciana.   
e) A l'Ens Públic de Televisió Regional i d'altres Ens del Sector Públic de la Generalitat Valenciana no inclosos en els apartats anteriors, els pressupostos dels quals s?han d'incloure en els de la Generalitat Valenciana, en compliment del que preceptua l'article cinquanta-cinc de l'Estatut.   
2. ELABORACIO DEL PRESSUPOST   
2.1. Pressupostos de la Generalitat i dels Organismes   
Autònoms.   
a) Els Organs superiors de la Generalitat i les Conselleries elaboraran els avantprojectes corresponents de l'estat de despeses del pressupost per a 1985, ajustats a les Lleis que hi siguen d'aplicació, als acords i directrius aprovats pel Consell i a les normes i als criteris que s'assenyalen en aquesta disposició, i en tot cas presentaran les valoracions en milers de pessetes de 1984.   
b) Igualment, les Conselleries elaboraran els avantprojectes dels estats d'ingressos i despeses dels Organismes adscrits a elles, formant un sol pressupost per cada Organisme, que inclourà totes les activitats, operacions i serveis que hagen de realitzar-se en virtut de les funcions que tinguen assignades.   
c) L'elaboració del pressupost de la Generalitat i els seus organismes autònoms se subjectarà als terminis següents:   
c.1. Prèviament a l'elaboració dels avantprojectes de pressupost per a 1985, i com a primera fase de la confecció, cada Conselleria presentarà a la Conselleria d'Economia i Hisenda, abans del 15 de maig de 1984, els programes per objectius. En aquests efectes la valoració conjunta dels programes haurà de ser realitzada de tal manera que no supere les xifres indicatives que per a cada secció es relaciona en l'Annex 1. Aquests programes seran presentats formalitzant únicament els models FP (Fitxes de Programes) que es transcriuen en l'epígraf 4. Alhora, la informació relativa al Capítol I, "Despeses de Personal" serà remesa a la Conselleria d'Economia i Hisenda abans del 15 de maig de 1984.   
c.2. La Conselleria d'Economia i Hisenda elevarà al Consell abans del 10 de juny de 1984 un informe que inclourà:   
-La informació relativa als recursos de la Generalitat classificats segons l'origen.   
-Les quanties que es deriven dels programes presentats i llur projecció interanual.   
El Consell, a la vista de la informació sobre els recursos globals i els programes proposats, decidirà la composició per programes del Projecte de Pressupostos de la Generalitat Valenciana per a 1985 i en conseqüència l'import global assignat a cada Conselleria.   
La decisió del Consell, en aprovar determinats programes d'una Conselleria, implicarà tant l'aprovació de la valoració presentada per als programes esmentats com l'adscripció als Serveis o Direccions Generals, tot açò si no hi ha variació explícita al respecte.   
Aquesta decisió serà comunicada per la Conselleria d'Economia i Hisenda a les Conselleries a fi que aquestes elaboren l'avantprojecte de l'estat de despeses conformement amb aquesta i amb el que disposa aquesta Ordre.   
c.3. Tant els avantprojectes de l'estat de despeses dels Organs superiors de la Generalitat i les Conselleries, com els dels Organismes Autònoms, seran remesos a la Conselleria d'Economia i Hisenda abans del 15 de juliol de 1984.   
c.4. La Direcció General de Pressupostos confeccionarà l'avantprojecte dels Pressupostos d'Ingresos i la previsió, si convé, de l'import dels beneficis fiscals que afecten els tributs propis i els cedits per l'Estat.   
c.5. La Direcció General de Pressupostos examinarà en coordinació amb les Oficines Pressupostàries de les Conselleries corresponents la documentació pressupostària rebuda, a efectes d'ajustar els crèdits al que disposa aquesta Ordre, normes legals vigents i normes particulars aplicables.   
c.6. Aquesta Conselleria, amb base als resultats de l'examen i dels ajustaments previstos en l'apartat anterior, i mesurant els factors que s'assenyalen en l'article 54 de la Llei General Pressupostària, sotmetrà a l'acord del Consell el corresponent avantprojecte de la Llei de Pressupostos de la Generalitat Valenciana, que una vegada aprovat serà elevat a les Corts Valencianes en el termini assenyalat en l'article cinquanta-cinc, apartat quatre, de l'Estatut.   
c.7. Els pressupostos dels Organismes rebuts fora de termini, que no estiguen en condicions de ser integrats en la Llei de Pressupostos de la Generalitat Valenciana, o la inclusió dels quals es produesca en el transcurs de l'exercici econòmic de 1985, com a conseqüència del procés de transferències de funcions a la Generalitat Valenciana, seran tramitats, segons el cas, com a llei independent o segons que preveu la Llei de Pressupostos de la Generalitat Valenciana per a 1985, s'ajustaran en l'elaboració a les presents normes.   
2.2. Altres Ens Públics.   
El pressupost de l'Ens de Televisió Regional i els corresponents als altres ens del Sector Públic Regional, seran remesos a la Conselleria d'Economia i Hisenda per a la integració en els Pressupostos Generals de la Generalitat Valenciana, abans del 15 de juliol de 1984, a través de la Conselleria de què depenguen, i ajustats al que disposen les norniés que els regulen.   
2. 3. Societats Regionals.   
Els programes d'actuació, inversions i finançament, així com els pressupostos d'explotació o de capital que hagen d'elaborar les Societats Regionals seran remesos a la Conselleria d'Economia i Hisenda abans del 15 de juliol de 1984.   
Els pressupostos dels Ens Públics i Societats Regionals, la creació dels quals es produesca en el transcurs de l'exercici econòmic de 1985, s'ajustaran a les mateixes normes per a l'elaboració i seran tramitats com a Llei independent.   
3. ESTRUCTURA DELS PRESSUPOSTOS DE LA GENERALITAT VALENCIANA   
3.1. Del pressupost de despeses de la Generalitat Valenciana i dels seus organismes autònoms.   
3.1.1. Classificació de crèdits.   
L'estat de despeses del Pressupost de la Generalitat Valenciana i dels Organismes autònoms seran classificats d'acord amb els criteris següents:   
-Per funcions i programes.   
-Per categories econòmiques.   
-Per unitats orgàniques.   
-Territorialment, els crèdits comprensius de les inversions de la Generalitat.   
a) Classificació per funcions i programes:   
Els programes de despesa se numeraran i denominaran segons l'estructura funcional i de programes, inclosa en l'annex 2 d'aquesta Ordre, estructura que es declara oberta, per la qual cosa podran incorporar-se en aquesta els programes que els Organs gestors estimen oportú d'incloure en l'avantprojecte, limitats pels nivells que s'hi estableixen, i prescindint, si ho consideren adient, dels que tot i figurar en aquesta estructura no es corresponguen amb els objectius programats per a 1985.   
En els Pressupostos Generals de la Generalitat només s'inclouran els que s'assenyalen en l'annex esmentat, o s'hi afegesquen, en les condicions citades, sense perjudici que siguen creats programes de nivells inferiors, segons la importància dels objectius i les activitats en què es desenvolupen, en atenció al grau d'anàlisi que cada òrgan gestor estime oportú d'establir, i el seguiment, en aquest cas, serà de la seua competència especial.   
La determinació dels programes pressupostaris haurà de coincidir, llevat de casos excepcionalment justificats, amb l'àmbit de gestió d'una unitat orgànica (D. General), responent així al principi d'ordenació de l'estructura administrativa i la gestió pressupostària en funció d'àrees de treball homogènies dirigides al compliment d'objectius comuns.   
b) Classificació per categories econòmiques:   
Els crèdits s'ordenaran segons llur naturalesa econòmica d'acord amb la classificació que es detalla en l'Annex 3.   
A tal efecte, s'entendrà per crèdit el consignat per concepte econòmic i programa.   
c) Classificació per unitats orgàniques:   
L'estructura orgànica dels pressupostos de despeses s'ajustarà a la classificació de primer grau que, per Seccions, figura en l'Annex 4.   
Les Seccions seran desglossades, segons convinga, en les Direccions Generals, i programes en què els Organs de la Generalitat o Conselleries s'estructuren.   
3.1.2. Estructura pressupostària.   
Els pressupostos dels Organs Superiors de la Generalitat Valenciana, i els de les Conselleries, així com els dels Organismes Autònoms adscrits en aquestes, seran determinats per agregació dels programes en què cada centre gestor concrete les activitats, i s'especificaran en termes financers i d'unitats físiques, quan convinga, els objectius a desenvolupar i els mitjans requerits. Aquests programes s'agruparan per funcions.   
Els pressupostos així elaborats seran presentats per la Conselleria d'Economia i Hisenda combinant dos a dos el triple criteri per programes, orgànic i econòmic, de classificació dels criteris.   
P.1. Pressupost econòmic i per programes.-Té per objecte enumerar, en estructura matricial, i per l'ordre que figuren en la classificació econòmica (fileres) els crèdits afectats a cada un dels programes (columnes) i funcions.   
P.2. Pressupost econòmic orgànic.-Enumereu per cada secció i per l'ordre que figura en la classificació econòmica, els distints crèdits del pressupost; es presenta també en estructura matricial, distribuint els crèdits de cada concepte econòmic (fileres) entre els serveis a què se l'afecta (columnes).   
P.3. Pressupost orgànic i per programes.-L'objecte és presentar la distribució de les dotacions pressupostàries en estructura matricial, de les funcions desagregades en els programes integrats en aquestes (fileres), pels imports assignats als serveis (columnes) que contribueixen a executar aquests programes.   
3.2. Del Pressupost d'ingressos de la Generalitat Valenciana i dels Organismes Autònoms.   
L'estructura del Pressupost d'ingresos de la Generalitat i dels Organismes Autònoms es desenvoluparà per articles i capítols segons s'indica en l'Annex número 3 d'aquesta Ordre, sense perjudici del desenvolupament per conceptes que resulte aconsellable.   
3.3. De les Societats Regionals.   
3.3.1. El programa d'Actuació, Inversions i Finançament de les Societats regionals inclourà, emmarcats en les previsions plurianuals a què fa referència l'article 87.2 de la Llei General Pressupostària, els documents següents:   
a) Un estat d'inversions reals i financeres.   
b) Un estat de finançament d'aquestes.   
c) L'expressió dels objectius a assolir i rendes a generar.   
d) Una Memòria de l'avaluació econòmica de la inversió o inversions.   
Aquests documents s'ajustaran a l'estructura que s'indica en l'Annex 5 d'aquesta Ordre i seran completats amb una Memòria explicativa del contingut del programa i de les principals modificacions en relació amb el que és en vigor.   
Les previsions plurianuals es referiran a un període de quatre anys, i podran ser actualitzades, amb criteris relliscants, en cada exercici econòmic. Aquestes previsions s'elevaran a coneixement i aprovació del Consell, amb anterioritat a la presentació del Programa, amb els mateixos requisits i per idèntics conductes als establerts per a aquest.   
3.3.2. El Pressupost d'Explotació que han de presentar les Societats Regionals que perceben subvencions corrents amb càrrec als Pressupostos Generals de la Generalitat Valenciana, amb el detall dels recursos i les dotacions corresponents, s'ajustarà a l'estructura que es detalla en l'Annex 6.   
3.3.3. El Pressupost de Capital, que hagen de retre segons que estableix el número 4 de l'article 87 de la Llei General Pressupostària, serà redactat segons l'estructura de l'Annex 7 d'aquesta Ordre.   
Els Pressupostos d'Explotació i Capital esmentats, que justificaran els crèdits consignats a favor de les respectives Societats en els Pressupostos Generals de la   
Generalitat Valenciana, seran remesos a la Conselleria d'Economia i Hisenda abans del 15 de juliol de 1984.   
El Pressupost d'Explotació comportarà la documentació següent:   
-Liquidació del Pressupost d'Explotació de l'exercici immediat anterior i un avançament de la de l'exercici corrent.   
-Balanç de situació a 31 de desembre de l'exercici immediat anterior al d'aquell en què es presenta el Pressupost.   
-Estimació del balanç de situació al final de l'exercici en què es presenta el Pressupost d'aquell a què aquest fa referència.   
-Compte del resultat de l'exercici anterior, així com estimació del compte de resultats al tancament de l'exercici corrent.   
-Especificació de la incidència del PAIF i resultat de la gestió en les estructures financeres i econòmica del balanç de la societat.   
-Memòria explicativa dels extrems més rellevants consignats en els documents anteriors.   
La documentació anterior farà referència a les rúbriques més significatives del balanç i comptes d'explotació, sense perjudici de les especificacions o ampliació de dades que es determine.   
4. DOCUMENTACIO PER A L'ELABORACIO DEL PRESSUPOST DE LA GENERALITAT VALENCIANA   
Els crèdits de l'estat de despeses s'indicaran amb el detall escaient en els documents següents:   
4.1. F.P. Fitxes de programes.   
Aquests seran els documents base per a la primera fase decisòria del Consell a efectes d'analitzar els objectius, les actuacions i els costs dels pressupostos; s'ha considerat convenient desglossar la fitxa utilitzada per a la mateixa finalitat el 1984 en unes altres cinc ben diferenciades, a fi de subministrar al Consell la informació necessària per prendre decisió.   
F.P.1. Presentació, cost i mitjans.   
Té per objecte denominar i localitzar el programa, dins de la respectiva subfunció i funció, oferir el cost d'aquest per capítols, comparant-lo amb el programa equivalent en l'exercici anterior, i reflecteix la variació, ampliació o reducció del cost d'aquest programa, i d'altra banda l'efecte en exercicis futurs.   
Alhora, detalla la plantilla de personal que necessita la seua execució, tot distingint en la columna "Previsió" les noves contractacions que comportaria l'execució.   
En el requadre destinat als mitjans materials, es relacionaran els locals i les superfícies actuals i previstes, així com la possible infrastructura informàtica, maquinària, materials, etc.   
F.P.2. Detall dels crèdits proposats en el programa.   
Atés que els crèdits per a despeses de personal queden informats en la F.P.1, en el desglossament en categories d'una handa i d'altra distingint les noves contractacions, i també entenent que la comparació entre l'import dels crèdits del Cap. II per a 1984 i 1985 és prou expressiva, quedarien per detallar els crèdits dels Capítols IV, VI, VII i VIII, la dotació dels quals reflecteix el caràcter dels objectius que desitgen corregir.   
A tal efecte, en els quadres corresponents del model F.P.2 es detallarà tant el concepte pressupostari proposat i l'import, com la destinació de la despesa amb el detall suficient per a la identificació.   
F.P.3. Objectius i activitats.   
Ha de reflectir els objectius a obtenir pel programa i les activitats a desenvolupar per a la consecució d'aquests.   
Si un programa té diversos objectius, a efectes de clarificar les activitats dirigides a aconseguir cada un d'ells, es relacionaran precedits del següent codi 0.1, 0.2, 0.3,... etc., que identificaran; "Objectius número u, dos tres,...". Les activitats dirigides a l'objectiu número u (0.1 ) seran relacionades amb els codis A. 1. 1., A.2. 1., A.3. 1.... que vindran a dir "Activitat número u dirigida a l'objectiu u, activitat número dos dirigida a l'objectiu u, etc."   
Si es tracta d'un programa, les activitats del qual se centren en la realització de treballs administratius, i que, per tant, està essencialment dotat en els capítols 1 i 2 del pressupost de despeses, els objectius hauran de reflectir els nivells de tramitació i les millores que hom pretén assolir, i també les activitats hauran d'incloure necessàriament el nombre d'activitats administratives diferenciades que hom pretén realitzar, identificant amb precisió els diferents tipus d'aquestes que es reflecteixen en documents administratius.   
Si el programa fa referència a la prestació d'un servei públic directament a través de dotacions de personal i mitjans de la Generalitat, essencialment dotat els capítols 1, 2 i 6 del pressupost de despeses; els objectius inclouran quins nivells de prestació es volen mantenir i quines millores en la prestació del servei públic es pretén d'obtenir amb els mitjans sol·licitats. Les activitats, alhora, determinaran el nombre de prestacions realitzades per a cada un dels diferents components del Servei públic que es realitza, aquelles tasques concretes que van encaminades a la consecució de les millores presentades en els objectius i, finalment, enumerar les actuacions destinades al manteniment dels mitjans materials necessaris per al servei.   
En aquells programes la principal comesa dels quals siga gestionar les distribucions o aplicacions dels fons públics -dotats d'importants consignacions en els capítols 4, 7 i 8 del Pressupost de despeses- per atendre necessitats d'Ordre Social, Assistencial o relacionat amb activitats econòmiques, els objectius reflectiran les millores que en relació amb la naturalesa del programa hom pretén d'obtenir sobre cada una de les àrees d'actuació, així com els resultats específics que verificaran el compliment dels objectius proposats. Les activitats, per tant, hauran de reflectir específicament quins treballs han de realitzar-se, sense els quals no fóra possible l'obtenció dels resultats previstos.   
Les propostes el contingut essencial de les quals siga la realització d'inversions reals, hauran de recollir aquelles finalitats que foren expressades en la memoria de cada un dels projectes d'inversió remeses a la Comissió de Programació i Inversions de la Generalitat, i en les activitats els diferents terminis previstos per la Direcció General responsable del programa per tal de resoldre els tràmits (redacció, projecte, subhasta, adjudicació, etc.) per tal que permeten d'assegurar l'execució de la inversió   
en l'exercici pressupostari de 1985.   
F.P.4. Relació del programa amb l?estructura per a 1984.   
Aquesta fitxa no serà emplenada en cos de ser un programa de nova creació.   
Si no és així, s'emplenarà l'epígraf corresponent, deixant en blanc els dos no utilitzats.   
En tot cas, hom raonarà breument aquesta relació en l'espai per a observacions.   
F.P.5. Relació de programes.   
En aquesta fitxa es relacionaran tots els programes proposats per cada Conselleria , amb els codis i imports globals, i es numerarà des del primer a l'últim programa, a l'únic efecte de reflectir-hi el nombre de programes presentats, sense que aquesta numeració pressupose cap tipus de prioritat.   
També es detallarà la suma de tots els imports, raonant la diferència entre aquest i m port global i l?estimatiu de l'Annex I, i s'hi relacionaran les ampliacions preses en consideració.   
6.6.N.7. Distribució econòmica per programes.   
S'hi detallaran per cada Servei Pressupostari (o Direcció General) i per conceptes de la despesa (files), la totalitat dels crèdits assignats a cada programa pressupostari (columnes) dels desenvolupats per aquest, així com el total dels crèdits per al conjunt del servei.   
4.6.W.7. Annexos desenvolupament de despeses de personal.   
S'hi desenvoluparà el cost íntegre de personal per concepte pressupostari i partides retributives que l'integren, específicament, en tot cas, el nombre d'empleats de la Generalitat a què afecten, assignant-hi el personal i els crèdits als diferents programes de cada servei pressupostari (o Direcció General).   
Té com a finalitat incloure les despeses relatives a les plantillas dels cossos, escales i places que figuren en el pressupost de la Generalitat i en el dels Organismes Autònoms, i també la base de partida per conèixer la distribució dels costos de personal en les distintes Conselleries, serveis o organismes.   
La informació inclosa en aquest document serà elaborada en funció de les fitxes següents:   
Z.9.2.0. Despeses de personal Alts Càrrecs i Funcionaris.   
Y.8.2.0. Despeses de personal Alts Càrrecs i Funcionaris. Noves dotacions.   
V.8.7.0. Despeses de personal laboral.   
K.1.3.6. Despeses de personal laboral. Noves dotacions.   
M.2.3. 1. Despeses personal eventual, contractat i divers.   
S.2.5.9. Despeses personal eventual, contractat i divers. Noves dotacions.   
I els annexos complementaris en aquestes.   
Despeses personal eventual, contractat i  
8.3.U.1. Annex desenvolupament inversions.   
Serà confeccionat com a documentació complementària dels crèdits consignats en el Capítol 6 "Inversions Reals", i constarà d'un llistat d'inversions a realitzar per cada programa, al qual s'uniran les memòries corresponents a cada projecte presentades a la Comissió de programació econòmica i inversions específiques de la Generalitat, corregides, si convé, amb les modificacions que es deriven de l'acord del Consell sobre la determinació de les inversions de la Generalitat per a 1985.   
València, 22 de març de 1984.   
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI